עבודת סיכום ההשתלמות

 "תקשוב באולפן"

 במסגרת תוכנית התקשוב הלאומית

מדריכה: גב' רותי סלומון

מגישה: פרידה וייץ

 ת.ז: 50027150

 אולפן "אחווה" ראשל"צ

 יוני 2012

 מבוא

במסגרת עבודת הסיכום להשתלמות, בחרתי להכין שני שיעורים מקוונים בנושאים הבאים:

1. יום ירושלים.
2. תחום התפקוד בריאות.

שני הנושאים הנ"ל הם חלק מתוכנית הלימודים באולפן.

הנושא ירושלים הינו נושא מרכזי בהכרת הארץ, תרבותה וההיסטוריה שלה. התלמידים גם מבקרים בעיר במסגרת האולפן.

תחום התפקוד בריאות, הוא נושא רלוונטי, לחיי היום יום של העולים החדשים בארץ, על מנת לאפשר להם להשתמש נכונה בשירותי הבריאות בארץ, לדווח לרופא על מיחושים, להסתייע בו ולהבין את הוראותיו.

השיעורים המקוונים בנושאים הנ"ל, משפרים ומעשירים את החוויה הלימודית. הם מאפשרים שימוש בחומרי למידה מגוונים. הנגישות הקלה לחומרי הלמידה, בסביבה המקוונת, לסוגי המדיה השונים (כמו: תמונות, סרטונים, קטעי האזנה, תרגילים ועוד), נותנת מענה לסגנונות הלמידה השונים של אוכלוסיית הלומדים שלנו – העולים החדשים, ומאפשרת תהליכי למידה מעניינים ומאתגרים.

לימוד הנושאים בשיעור מקוון, מאפשר למורה הצגה יעילה של המידע, העשרת השיעור וחיסכון בזמן, בהשוואה להוראה המסורתית.

למידה בדרך זו, מגרה את התלמידים, מפתחת לומד פעיל יותר, בעל הנעה ללמידת החומר בקצב האישי שלו, ולמורה, היא מאפשרת מעקב בזמן אמת אחר תהליך הלמידה.

כל אלה מעצימים את הלמידה ומעודדים מוטיבציה להצלחה.

**תבנית לתכנון שיעור מתוקשב – מותאמת לאולפן**

| **מרכיבים בתכנון לימודי** | **פירוט המרכיבים** | **פירוט התכנון** |
| --- | --- | --- |
| **הגדרת מטרות השיעור** | נושא השיעור | יום ירושלים |
| השלב הלימודי | חודש שלישי/רביעי ע"פ רמת הלומדים. |
| אוכלוסיית הלומדים | עולים מבוגרים באולפן ראשוני. |
| מס' שיעורים מתוכנן | 2­­ |
| מטרות אופרטיביות | 1.התלמיד יכיר את ההיסטוריה של העיר ירושלים בעבר.2.התלמיד יקבל מידע על מעמדה של העיר ירושלים היום.3.התלמיד ילמד על משמעותו של יום ירושלים.4.התלמיד יבין את הקשר בין יום ירושלים ומלחמת ששת הימים. |
| שימוש במיומנויות הלשון | הבנת הנשמע / הבנת הנקרא / דיבור / כתיבה / הבנת הנצפה / הקלדה |
| **חומרי למידה****כתובים וממחושבים** | חומרי למידה כתובים | טקסט :ירושלים בירת ישראל (לקוח ממבחני סיום אולפן - מבחן מס' 67 קטע א').טקסט "ירושלים" – "עברית מבראשית" חלק ב', עמ' 6-7. |
| קישורים לחומרי למידה מתוקשבים | 1.קטע האזנה על [ירושלים](http://www.orianit.edu-negev.gov.il/lemidam/cp/homepage/haazanakitei2jerudalem.htm) בצרוף שאלות.2.טקסט מקוון על [ירושלים](http://www.orianit.edu-negev.gov.il/lemidam/cp/homepage/43ajerusalem.htm) בצרוף עבודה.3.צפייה ב[סרטון](http://www.youtube.com/watch?v=__f3-j_2DN0&feature=related) על החזרה לעיר העתיקה בירושלים ב-1967. 4. Tagxedo הכולל אוצר מילים בנושא [ירושלים](http://www.tagxedo.com/artful/885cbb790a784dd2). 5. השיר [ירושלים של זהב](http://www.youtube.com/watch?v=B2j3QyBdrBE)". |
| **תכנון מהלך שעור** | פתיחה, (גירוי, מודעות גיוס מוטיבציה, קישור לידע קודם) | גירוי– המורה תפתח את השיעור בהצגת הסרטון בפני התלמידים,בעקבות הסרטון הקצר המורה תשאל:מה לדעתכם הקשר בין הסרטון ליום ירושלים?קישור לידע קודם – בהמשך תוצג לתלמידים שאלת הפתיחה לנושא:מה אתם יודעים על ירושלים?המורה תכתוב על הלוח את מיגוון התשובות של התלמידים (אפשר כ"שמש"). |
| הקנייה | 1.המורה בשיתוף התלמידים תעבור על תשובות הלומדים שנכתבו על הלוח, תרחיב את המידע עליהם ,ותוסיף מידע במידת הצורך.2. במסגרת השיחה המורה תקנה את אוצר המילים והמושגים, צירופי הלשון והמבעים הקשורים לנושא, שעשויים לעזור לתלמיד להבין את קטעי הקריאה וההאזנה.3. המורה תדגיש בפני התלמידים את הנושאים הבאים:א. בחירתה של ירושלים כבירת ישראל, מקורה בתקופת דוד המלך.ב. המאבק על ירושלים לאורך ההיסטוריה.ג. ירושלים כסמל למאבק העם היהודי על עצמאותו.ד. יום שחרור ירושלים ומלחמת ששת הימים. |
| תרגול | א. התלמידים יקראו את הטקסט המקוון על ירושלים ויענו על השאלות. (בגוף הטקסט יש פירושים למילים החדשות).ב. התלמידים יאזינו לקטע על ירושלים ויענו על השאלות.(מומלץ ביחידה השנייה של הקניית הנושא). |
| סיכום / הכנה להמשך | סיכום: התלמידים ילמדו את השיר "[ירושלים של זהב](http://www.youtube.com/watch?v=B2j3QyBdrBE)".שיעורי בית:התלמידים יתבקשו לכתוב בבית על אחד מהנושאים הבאים:א. ספר על טיול שעשית בירושלים.ב. ספר על מקומות שהיית רוצה לבקר  בירושלים, ולמה?  |
| **הערכה** | מטלות ההערכהלבדיקת הישגי הלומד | א. התלמידים יקראו בבית את הטקסט: "ירושלים בירת ישראל" , ויענו על השאלות.ב. המורה תציג בפני התלמידים Tagxedo ובו אוצר המילים הקשור לנושא, והתלמידים יתבקשו לחבר משפטים מתאימים. |
| **שילוב התקשוב (מיומנויות המאה ה- 21)** | סמנו  את המיומנויות המתאימות | 1. אוריינות מדיה ומידע (איתור מידע/ הערכת מידע/ויזואליזציה והמחשה/ שימוש במספר סוגי מידע: טקסט/ תמונה/ קול)
2. מיומנויות תקשורת: (דוא"ל/ פורום/ בלוגים/ עריכה שיתופית)
3. חשיבה ופתרון בעיות (זיהוי בעיה/ הגדרת צורך במידע לפתרון הבעיה/ הצגת מרחב פתרונות.
4. מיומנויות בינאישיות ועבודה שיתופית (עריכה שיתופית, הבניית ידע משותף בקובץ, באתר, בקבוצת דיון)
5. למידה והתנהלות עצמאית (במשימות מתוקשבות: למידה עצמאית/ למידה תוך קבלת משוב/ למידה תוך הבניית ידע)
 |
| כלים טכנולוגיים בהם נעשה שימוש | * + - 1. קטעי האזנה מתוך מערכת שיעורים מקוונים.
			2. טקסט מקוון.
			3. סרטון.
			4. שיר.
			5. TAGXEDO
 |
| הערות |  |

 **תבנית לתכנון שיעור מתוקשב – מותאמת לאולפן**

| **מרכיבים בתכנון לימודי** | **פירוט המרכיבים** | **פירוט התכנון** |
| --- | --- | --- |
| **הגדרת מטרות השיעור** | נושא השיעור | תחום תפקוד בריאות – אצל הרופא. |
| השלב הלימודי | חודש שני באולפן. |
| אוכלוסיית הלומדים | עולים מבוגרים באולפן ראשוני. |
| מס' שיעורים מתוכנן | 2 |
| מטרות אופרטיביות | 1. התלמיד יכיר את שירותי הבריאות בארץ.2. התלמיד ילמד את אוצר המילים, המבעים והצירופים הקשורים לנושא (כולל אברי הגוף).3. התלמיד יוכל להזמין, טלפונית, תור לרופא.4. התלמיד יהיה מסוגל לדווח לרופא על בעיותיו הרפואיות.5. התלמיד ידע להבין את הוראותיו של הרופא. |
| שימוש במיומנויות הלשון | הבנת הנשמע / הבנת הנקרא / דיבור / כתיבה / הבנת הנצפה / הקלדה |
| **חומרי למידה****כתובים וממחושבים** | חומרי למידה כתובים | דיאלוגים ותרגילים מתוך הספר "עברית מבראשית" עמודים 266 – 272. |
| קישורים לחומרי למידה מתוקשבים | מצגת מטרימה- תמונה מחולקת. (קובץ מצורף).[תרגילים מתוקשבים](http://mkm-haifa.co.il/ulpanim/circle2/subjects/gyosyhole1.htm) – תרגול אוצר המילים והמבעים.["הכל חדש"/מט"ח ,שלב ב' יחידה 7](http://olim.cet.ac.il/olim/LevelB/ShowGame.aspx?nUnit=7&nGame=2&nSubGame=0)- האזנה בתרגול הפועל כואב.["הכל חדש"/ מט"ח, שלב ב' יחידה 7](http://olim.cet.ac.il/olim/LevelB/ShowGame.aspx?nUnit=7&nGame=5&nSubGame=0) – האזנה לסיפור ושאלות.["הכל חדש"/מט"ח, שלב ב' יחידה 7](http://olim.cet.ac.il/olim/LevelB/ShowGame.aspx?nUnit=7&nGame=8&nSubGame=0) – האזנה להודעה במחשב בצרוף תרגיל נכון/לא נכון.[שעורים מקוונים – האגף לחינוך מבוגרים, מחוז הדרום, קטעי האזנה ליחידה הראשונה](http://www.orianit.edu-negev.gov.il/lemidam/cp/homepage/haazanakitei1briuttor.htm) – האזנה להזמנת תור לרופא. צפייה [בסרטון](http://www.youtube.com/watch?v=fhmc_8K1GN0) מתוך "קצרים" - "דב נבון אצל הרופא"  |
| **תכנון מהלך שעור** | פתיחה, (גירוי, מודעות גיוס מוטיבציה, קישור לידע קודם) | פתיחה – הצגת מצגת מטרימה – תמונה מחולקת. התלמידים יתמקדו קודם בחלקי התמונה ואח"כ בתמונה המלאה. ההצגה המדורגת של התמונה מעוררת בתלמידים סקרנות, והשאלות שהמורה תעלה, מהוות פתיח וגירוי חזותי שמדובב את התלמידים, מכניס אותם לנושא. ומקשר אותם ליידע הקודם שלהם בתחום. |
| הקנייה | 1. לאחר הצגת המצגת המטרימה, המורה, בשיתוף התלמידים, תקנה ותרחיב את היידע שלהם אודות שירותי הבריאות בארץ, קופות החולים השונות ומוסדות הרפואה.2. המורה תקנה את אוצר המילים, צירופי הלשון ותבניות הלשון הקשורים לתחום התפקוד.3. הקניית הזמנת תור לרופא בטלפון. |
| תרגול | קריאת דיאלוגים בספר הלימוד וכתיבת תשובות לשאלות.האזנה לשיעורים המקוונים – הזמנת תור לרופא.התלמידים יתרגלו בזוגות הזמנת תור לרופא.האזנה ל"הכל חדש"- תרגול הפועל כואב.האזנה לטקסטים ב"הכל חדש" בצרוף העבודה הנלווית. (ע"פ בחירת המורה). |
| סיכום / הכנה להמשך | התלמידים יתרגלו בזוגות דיאלוגים אצל הרופא.כסיכום התלמידים יצפו בסרטון "דב נבון אצל הרופא", בליווי מטלות צפייה:1. מה הבעיה של דב?
2. מה הרופא שואל את דב?
3. ג. מה חושב הרופא על הבעיה של דב?
4. מה אתם חושבים על הרופא ועל הבעיה של דב?
 |
| **הערכה** | מטלות ההערכהלבדיקת הישגי הלומד | כתיבה- "תרגילים מתוקשבים" כשיעורי בית.דיבור - דיאלוגים אצל הרופא. |
| **שילוב התקשוב (מיומנויות המאה ה- 21)** | סמנו  את המיומנויות המתאימות | 1. אוריינות מדיה ומידע (איתור מידע/ הערכת מידע/ויזואליזציה והמחשה/ שימוש במספר סוגי מידע: טקסט/ תמונה/ קול)
2. מיומנויות תקשורת: (דוא"ל/ פורום/ בלוגים/ עריכה שיתופית)
3. חשיבה ופתרון בעיות (זיהוי בעיה/ הגדרת צורך במידע לפתרון הבעיה/ הצגת מרחב פתרונות.
4. מיומנויות בינאישיות ועבודה שיתופית (עריכה שיתופית, הבניית ידע משותף בקובץ, באתר, בקבוצת דיון)
5. למידה והתנהלות עצמאית (במשימות מתוקשבות: למידה עצמאית/ למידה תוך קבלת משוב/ למידה תוך הבניית ידע)
 |
| כלים טכנולוגיים בהם נעשה שימוש | * + - 1. תרגילים מתוקשבים.
			2. "הכל חדש"/מט"ח – קטעי האזנה.
			3. שיעורים מקוונים.
			4. סרטון.
			5. מצגת מטרימה.
 |
| הערות |  |

 רפלקציה להשתלמות

בהשתלמות זו למדתי שניתן לבצע שינוי בדרכי ההוראה, באמצעות טכנולוגיות למידה הכוללות שילוב בסביבות למידה מתוקשבות.

עד עתה, עבדתי בשיטות הלימוד המסורתיות (ספרים, דפי עבודה, משחקים, האזנה לקלטות וצפייה בטלוויזיה). ההשתלמות וההתנסות בבניית שיעור מקוון, חשפו אותי לטכנולוגיות ולכלים חדשים, אותם אני יכולה לשלב בעבודתי, וזה ללא ספק רענון מבורך.

אני רואה בלמידה זו אפשרות להתאים את דרך ההוראה, לסגנונות הלמידה השונים של הלומדים שלנו, העולים החדשים, ולהשתמש באופני הוראה שונים לתכנים השונים.

אני חושבת, שהוראה בסביבה מקוונת היא בעלת יתרונות רבים הן לתלמיד והן למורה.

התלמיד נחשף למידע נגיש ומגוון בכלי מדיה שונים, הוא זוכה להוראה חוויתית יותר, מעניינת ומאתגרת, הוא הופך ללומד פעיל יותר, הוא לומד ע"פ הקצב האישי שלו, וכך מתאפשר לכל אחד להתחבר למיומנויות שבהן הוא חזק ולהתקדם באמצעותן.

גם לי,כמורה , הכלים שרכשתי בהשתלמות זו מעודדים לדרכי חשיבה יצירתיות וחדשניות. ניהול הלמידה בסביבה המקוונת ,מאפשר לי לעקוב אחר הלמידה של כל הלומדים בזמן אמת, ולרכז את כל המידע במחשב. הוראה מסוג זה גם חוסכת לי זמן בכיתה (כתיבה על הלוח, חלוקת דפים ועוד). כמו"כ זה מאפשר לי, ביתר קלות, להעשיר ולקדם תלמידים מתקדמים

נקודה נוספת, שברצוני לציין, היא שאני רואה ערך נוסף בהוראה המקוונת - עבודת הצוות ושיתוף הפעולה בין כל המורים באולפנים, כך שבעתיד כולנו נוכל לתרום ולהיתרם מהרעיונות, היצירתיות והתוצרים של חברינו למערכת.

יחד עם זאת, חשוב לזכור שעדיין יש מקום חשוב למורה בכיתה בהוראה הפרונטלית, במיוחד בקהל היעד שלנו – העולים החדשים, וחשוב למצוא את המינון הנכון ולבחור בפעילויות המתאימות, בשילוב המחשב בכיתה.

כרגע, עדיין אין לי אפשרות טכנית ליישם את השיעורים המקוונים בכיתה, אך בעתיד אני מקווה להתנסות בכך. אני מודעת להשקעה הרבה שאידרש לה, עד לרכישת המיומנויות השונות, אבל אני גם בטוחה שההשקעה תשתלם לכולנו.

תודה למרצה רותי סלומון ולמדריכה חנה גוטמן על הליווי והתמיכה לאורך ההשתלמות.